Den nordjyske svømmer Mie Ø. Nielsen har netop vundet guld i fire gange 50 meter medley ved VM i svømning i Doha. Hun vandt sammen med Rikke Møller Pedersen, Pernille Blume og Jeanette Ottesen. De fire danske svømmepiger slog verdensrekorden i disciplinen. - Jeg slog samtidig personlig rekord, så det er jeg rigtig glad for, sagde nordjyske Mie Ø. Nielsen efterfølgende til TV2.
Mie Ø. Nielsen var blandt de fire danske svømmepiger, der sammen fredag eftermiddag vandt guld og satte verdensrekord ved VM i Doha.